Aandedrættet. 129 



og dernæst ved selve Lungens Elasticitet som er meget betydelig. 

 Den udspilede Lunge falder nemlig sammen saa snart Indaandingen 

 hører op, omtrent som de smaa Legetøjs-Gummiballoner der ere 

 fyldte med Luft, og som trække sig sammen saasnart de faa et Hul, 

 hvorigennem Luften kan slippe ud. Samtidig med at Lungen 

 synker sammen, formindskes Brystkassens Omfang derved at dens 

 Vægge følge med i den indadgaaende Bevægelse, medens Mellem- 

 gulvet atter indtager den opadhvælvede Stilling. 



Lungerne følge vel alle Brystkassens Bevægelser, men man 

 maa derfor ikke tro at de hæfte fast til den med hele deres Over- 

 flade. De glide tværtimod frit langs med Brystkassens Vægge og 

 ere ikke paa noget Punkt hæftede fast til dem. Men skøndt der 

 saaledes ikke findes noget Forbindelsesled mellem disse Organer, 

 slutte de dog aldeles nøjagtigt til hinanden. Man studser i Be- 

 gyndelsen over det, men i Virkeligheden er den mest elementære 

 Kundskab til Fysikken tilstrækkelig til at forklare denne Gaade. 



Tænk Dem en Gang Brystkassen under Udaandingen, det vil 

 sige i sammenfalden Tilstand; Lungerne slutte da med deres ydre 

 Overflade nøjagtigt til dens Indervæg. Udvider Brystkassen sig nu 

 ved Hjælp af Indaandingsmusklerne, strømmer Luften med Kraft 

 ind i Lungen, og disse maa da følge Brystkassens Bevægelser og 

 vedblivende slutte til den. Der vilde nemlig ellers opstaa et 

 lufttomt Rum mellem Lungen og Brystkassen, og dette er umuligt 

 paa Grund af Luftens Tryk. 



Findes der imidlertid tilfældigt en Aabning i Væggen, som 

 f. Ex. naar Brystet er gennemboret af et Kaardestik, strømmer der 

 ved Brystkassens Udvidelse Luft ind baade gennem Luftrøret og 

 gennem Saaret; dersom dette er nogenlunde stort, kommer der 

 næsten ingen Luft ned i Lungen, som derved bliver ubevægelig og 

 ophører at virke. Dersom Saaret er dobbeltsidig, hindres begge 

 Lunger i deres Funktion, ja deres Virksomhed ophører maaske 

 ganske, og dette kan medføre Døden. Det er let at forstaa hvad 

 der er at gøre i et saadant Tilfælde: gennem Næseborene eller 

 Luftrøret maa der indpustes Luft i Lungerne indtil de helt udfylde 

 Brystkassen, dernæst maa Saarene lukkes fuldstændig tæt, saa at 



Paul Bert: Livet og Livsfunktionerne. 9 



